Nincs ötleted, mit vegyél ajándékba? Segítünk! | Ötvenentúl.hu
Nincs ötleted, mit vegyél ajándékba? Segítünk!
A megfelelő ajándékok kiválasztása nem egyszerű. Idén adj ajándékba szépséget és egészséget!
Gyakran megesik, hogy nem sikerül jól a karácsonyi meglepetés, nem jó ajándékra esik a választásod? Kifogytál a jó ötletekből? Esetleg idén szeretnéd kreatív és egészséges ajándékkal meglepni szeretteid? Tippjeink neked szólnak!
Masszázsutalvány
Nincs jobb egy igazán fárasztó nap után, mint egy kiadós masszázs, amely ellazít és megszabadít a stressztől. Ajándékozd meg szeretteid különleges masszázsutalvánnyal, és meglátod, nagyon hálásak lesznek érte! A Mandala Day Spa és Bath-ban harmónia és kikapcsolódás várja a feltöltődésre vágyókat: teaház, teljes körű spa és fürdő szolgáltatások mellett választhatsz a nyugati és keleti, a száraz és olajos, az egyéni és páros masszázsok végtelen sorából...
Kényeztesd magad és szeretteid a Mandala világában, válassz a 100 különböző test, arc, kéz és lábápoló valamint vizes kezelés közül, élvezd a magas minőségű kezeléseket pihentető környezetben. Mandala Day Spa & Bath 1133 Budapest Ipoly utca 8. Telefon: +36 (1) 491 0078
Okoskarkötő az aktívabb életért
Egyre több okoskütyü vesz körbe bennünket a mindennapokban. Kevés hasznosabb, az egészségünk megőrzésében segítséget nyújtó eszköz – és karácsonyi ajándékötlet – van azonban, mint a Honor Band 5 okoskarkötő. A nagyméretű, napsütésben is jól olvasható színes AMOLED kijelző puha szilikonszíjjal, stílusos kiegészítőként simul a csuklónkra. A kényelmes és 50 méterig vízálló viseletnél fontosabb érték azonban az a rengeteg beépített funkció, amelyek egészségünk megőrzésében nyújtanak segítséget.
A karkötőben pulzusmérés, véroxigénmérés, lépésszámlálás, megtett távolság mérés, elégetett kalória számítás van, amely különféle sportmódok (séta, futás, úszás, stb.) esetében is remekül működik. Ha a szükségesnél kevesebbet mozgunk, az eszköz emlékeztet bennünket, hogy ideje nagyobb aktivitásra kapcsolnunk, de a Band 5 akkor is figyel és elemez bennünket, amikor alszunk. Mindezek mellett, ahogy egy okoskarkötő esetében az elvárható, jelzi a bejövő hívásokat, értesítéseket, szöveges üzeneteket. Az ára pedig alig haladja meg a 10 ezer forintot.
A konyhában használatos sütőolajokhoz képest sokkal egészségesebb. Használható főzéshez, salátákhoz és még rengeteg dologhoz. Több üzletben a különleges minőségű olivaolajat nagyon szép ajándékcsomagolásban is megvásárolhatjuk, akár balzsamecettel párosítva. De rendelhetünk webshopból is.
Mindenféle vidám színekben kapható, benne természetes alkotóelemekkel, virágokkal. Ezeknek mindenki örülni szokott, szépek és emellett nem kerülnek túlságosan sokba. Jól jönnek akkor is, ha például az unokád zenetanára váratlanul megajándékoz, és ezt viszonozni szeretnéd valamilyen módon. Számos webshopban vásárolhatunk, de rövid internetes keresgélés után találhatunk ötleteket az otthoni elkészítésre is.
Tanácsadó könyvek
Válassz wellnessötletekkel, szépséggel, egészséggel, egészséges életmóddal foglalkozó könyveket! Ezek az újságok nemcsak szórakoztatók, de az egészséget, a szépséget, az ápoltságot is segítenek megőrizni. A megajándékozott a különböző edzőgyakorlatoktól kezdve az egészségügyi és szépségápolási javaslatokon át a diétás tippekig mindent megtalálhat bennük.
Zöldségpároló
Azoknak ajánlják, akik csökkenteni szeretnék koleszterinszintjüket, fogyókúráznak, vagy egyszerűen egészségesebb ételekre vágynak. A párolás megőrzi a zöldségek értékes tápanyagait, és kalóriatakarékosabb főzési módszert tesz lehetővé.
Mikor reggeliztél utoljára valami igazán gyönyörű helyen, folyó- vagy tengerparton? Nem a „szívinfarktus a tányéron” típusú reggeliről van szó, hanem valóban egészséges fogásokról: friss gyümölccsel, túróval, teljes kiőrlésű kenyérrel, müzlivel és joghurttal. Amennyiben nincs ötleted, milyen egészséges ajándékkal lepheted meg a másikat, vidd el őt egy különleges helyre reggelizni, esetleg készíts neki meglepetésként izgalmas, új ízekből álló reggeli fogásokat. Az erre szóló meghívást kézzel is megírhatod, amelyet borítékban, szalaggal átkötve nyújthatsz át a megajándékozottnak.
Wellness-szakácskönyv
A szakácskönyvek választéka szédítő, válassz ajándékba olyat, amelyik alacsony szénhidrát- vagy zsírtartalmú ételek elkészítéséhez ad tanácsokat. Az emberek gyakran azért esznek egészségtelen ételeket, mert tapasztalataik szerint ezeket lehet a leggyorsabban és legkönnyebben elkészíteni, illetve mert nem tudják, hogyan kellene jobb minőségű fogásokat főzniük. Egy receptkönyv, amely megtanít arra, hogyan készíts gyorsan egészséges ételeket, segíthet egy barátodnak egészségesebb életmódot folytatni.
Pihentető hétvége vidéken
Amennyiben a barátodat, családod valamelyik tagját felejthetetlen és igen kellemes dologgal szeretnéd megajándékozni, fizesd be egy hétvégi üdülésre. A kényeztetés mindenkire ráfér, aki pedig mozgalmas életet él, annak a csend és a nyugalom önmagában csodálatos élmény. A januári és februári csendesebb időszakban jellemzően nagyon jó árakon pihenhetünk, csodálatos belföldi tájakon.
Ne maradj le a KISS búcsúkoncertről! 25 év után újra a Pearl Jam! Aerosmith koncert avatja a Puskás Arénát! Tíz év után visszatér a Simply Red Karácsony Család Ünnep Egészség
Szabadidő 2018. DECEMBER 6 módszer a karácsonyi hangulathoz
Legyen egyszínű vagy színpompás, feltűnő vagy visszafogott – a lakás ünnepi díszbe borításának csak a fantáziánk szab határt!
Valamit valamiért – tartja a mondás. Ha itt a mesés tavasz, eljön a nagytakarítás ideje.
Az ember régóta épít szökőkutakat azért, hogy a köztereket hangulatosabbá tegye. Íme néhány a világ legimpozánsabb alkotásai közül, amelyeket fotóinkon most otthon ülve is megcsodálhatunk.